Katharina Geiser

D **Katharina Geiser** (* 11. Februar 1956 z Erlenbach ZH) isch e Schwyzer Schriftstelleri.

## Lääbe un Schryybe
D Katharina Geiser het an dr Uniwersiteet Züri Germanischtik, Anglischtik un Pedagoogik studiert.  

Näben ire schriftstellerischen Aarbet, wu si syter anne 2000 intänsiiv noogoot, het si ne Dailnooloss vum Indoloog Heinrich Zimmer (1890–1943) archiviert, vor allem sällem syni 1700 Brief an sy Lääbesliebi Mila Esslinger-Rauch (1886–1972). Us dären Aarbet isch dr Romaan *Vierfleck oder das Glück* entstande. Dr Matthias Weichelt het dooderzue in dr *Süddeutsche* vum 21.04.2015 gschriibe: «Der Autorin ist ein berührendes, kraftvolles Porträt ungewöhnlicher Menschen gelungen, an deren verschlungenen Schicksalen man Anteil nimmt und deren untergegangene Welt hier wieder lebendig wird.» Im ORF (15.02.2015) het d Susanne Schaber gmaint: «Katharina Geisers Schilderung dieser grandiosen Ménage-à-quatre steckt voller Komik und Witz.» 

Dr Roman *Diese Gezeiten* het s Lääbe vu dr Chinschtlerne Claude Cahun un Suzanne Malherbe zum Teema ghaa. Dr Hauptschwäärpunkt lyt uf em Wiiderstand vu dr zwoo Fraue gege d Nazionaalsozialischte un irem Gfängnisufenthalt uf dr Insle Jersey, wu wie di andere Kanaalinsle im Zweete Wältchrieg vu dr Dytsche Weermacht bsetzt wooren isch. In dr Rezänsioon vu dr Nicole Henneberg (FAZ, 16.01.2012) haitßt s: «Selten hat eine Autorin so einfühlsam und leichthändig mit historischem Material und literarischer Imagination gespielt. (...) Eine feine, sehr präzise Ironie prägt die Sätze von Katharina Geiser, die durchlässig und offen sind für Fundstücke aller Art, für Stimmungen und die Wahrnehmung des Augenblicks.» 

Zum 2020 Romaan *Unter offenem Himmel*, wu anne 2000 uusechuu isch, het d Brigitte Neumann (NDR Kultur – Das Gespräch, 18.04.2020) gmaint: «Katharina Geiser ist eine ausgezeichnete Erzählerin. Ihr Roman Unter offenem Himmel schärft die Wahrnehmung.» D Luzia Stettler ("52 Beste Bücher", SRF2, 12.04.2020) het gschriibe: «Raffiniert verbindet Katharina Geiser in ihrem Roman Unter offenem Himmel die Schicksale verschiedener Generationen; sie tut dies in einer kraftvollen Sprache und mit schwebenden Bildern und vermittelt so auch einen sinnlichen Eindruck aus dem anstrengenden Alltag unserer Ur- und Ururgrossmütter.» In *Viceversa* het dr Jens-Peter Kusch (14.04.2020) gmaint: «Katharina Geisers neuer Roman erzählt (…) mit einer unglaublichen Dichte und Wucht dramatischer Wendungen, virtuos in der Präzision der Beschreibungen, im Klang und Rhythmus der Sprache und im aufgeschobenen, fragmentierten Erzählen. Das Leben der Figuren ergreift und weitet das Herz.»

D Katharina Geiser läbt z Richterswil am Zürisee. Si isch gschiide un het drei Siin un vier Änkel.

## Wäärch
* *Vorübergehend Wien.* Zsolnay, Wien 2006, ISBN 3-552-05366-2.
* *Rosa ist Rosa.* Erzählungen. Ammann Verlag, Zürich 2008, ISBN 978-3-250-60118-0.
* *Diese Gezeiten.* Roman. Jung und Jung, Salzburg 2011, ISBN 978-3-902497-89-5.
* *Vierfleck oder Das Glück.* Roman. Jung und Jung, Salzburg 2015, ISBN 978-3-99027-065-3.
* *Unter offenem Himmel.* Roman. Jung und Jung, Salzburg 2020, ISBN 978-399027-239-8.

## Uuszaichnige
* 2006: Anerkännigsbryys vu dr Fachstell Kultuur Stadt Züri, fir *Vorübergehend Wien*.
* 2006: Anerkännigsbryys vu dr Kulturstiftung der UBS fir *Vorübergehend Wien.*
* 2008: Wäärchbyydraag vu dr Pro Helvetia.
* 2012: Schillerbryys vu dr Zürcher Kantonaalbank, fir *Diese Gezeiten*
* 2015: Stipändium vu dr Landis+Gyr Kultuurstiftig fir e viermoonetige Aarbetsufenthalt z Berlin.
* 2015: Anerkännigsbryys vu dr Fachstell Kultuur Kanton Züri, fir *Vierfleck oder Das Glück.*
* 2015: Anerkännigsbryys vu dr Fachstell Kultuur Stadt Züri, fir *Vierfleck oder Das Glück.*
* 2018: Wäärchjoor vu dr Fachstell Kultuur Stadt Züri, fir *Unter offenem Himmel*.

## Weblink
* 
* 
* 
* 
* ''Katharina Geiser.'' Biografy un Bibliografy uf Viceversa Literatur